John Ljosdal, (ofte skrevet Jon Ljosdal) var tater og tilhørte slektene Gripenfeldt, Allting og Lindbom. Hans mor Gunhild Marie, var datter av Rasmus Lindbom. John Georg Ljosdals far Jakob, skal ifølge Eilert Sundts Fantefortegnelse fra 1862, vært Ole Christian Jakobsen fra Skien, «Aarelader, kaldt Ole Blodtapp». Ljosdal ble seks år gammel plassert av norske myndigheter i åtte års isolasjon på Lindøen Opdragelsesanstalt utenfor Stavanger, et sted opprettet av vekkelsespredikant Lars Oftedal, stortingsmann og grunnlegger av . 16 år gammel dro han til sjøs, og var fyrbøter på skip som gikk i fart på England, USA og Canada. I 1929 vendte han tilbake til Norge, og vandret i mange år langs veiene mellom Arendal og Stavanger med sitt følge og sin ledsagerske Lisa Fredriksen. Hun var av Flintian-slekt, datter av hans stefar, og også født på gården Flå. Som forfatter brukte Ljosdal stabbestein som skrivebord. Han leverte dikt til Alfred Maurstad og hadde utstrakt brevkontakt med andre norske kunstnere, bl.a. Sigrid Undset og Alf Prøysen.